حمامات القاهرة التاريخية - Historical Bath-houses of Cairo - كان فيه فى مصر الفسطاط بتاع 1170 حمام ، وكان فى القاهرة بتاع 80 حمام . حمامات كتيرة منها زالت. و من اشهر حمامات القاهرة القديمه : حمام الملاطيلى  : فى شارع مرجوش، كان قبل كده اسمه حمام سويد اللى كان بيتنسب للامير عز الدين سويد. حمام المؤيد : فى حارة الأشرافية، له بابين واحد على شارع تحت الريع و التاني على حارة الاشرافية. بناه السلطان المؤيد. حمام الناصريه : فى شارع الناصرية فى السيدة زينب. حمام الواجهه : فى شارع الواجهة فى بولاق. بناه عبد الله جلبي. حمام المقاصيص : فى اول عطفة المقاصيص. سماه المقريزي حمام خشيبة. حمام الكيخيا : فى شارع عابدين. بناه الامير عثمان كتخدا. حمام مرزوق : فى عطفة مرزوق فى شارع سويقة اللآلا. بناه حسين أغا نجاتي. كان حمام للستات بس. حمام المصبغه: فى شارع لولية جوه شارع الكعكيين. سماه المقريزي حمام القفاصين. بناه نجم الدين يوسف بن المجاور. حمام مصطفى بك : فى خط الحنفي فى حارة خليل طينة. بناه مصطفى بك. حمام القاضي : فى شارع الأنصاري فى بولاق. من الأوقاف الاهلية. حمام القربيه : فى شارع القربية فى قصبة رضوان فى باب زويلة. حمام قلاوون : فى شارع النحاسين.